CELEX: 62011CB0384
Language: el
Date: 2012-07-12 00:00:00
Title: Υπόθεση C-384/11: Διάταξη του Δικαστηρίου (πέμπτο τμήμα) της 12ης Ιουλίου 2012 [αίτηση του Rechtbank van eerste aanleg te Brussel (Βέλγιο) για την έκδοση προδικαστικής αποφάσεως] — Tate & Lyle Investments Ltd κατά Belgische Staat (Άρθρο 104, παράγραφος 3, εδάφιο 1, του κανονισμού διαδικασίας — Άρθρο 63 ΣΛΕΕ — Φορολογική νομοθεσία — Διανομή μερισμάτων — Παρακράτηση στην πηγή — Αποφυγή ή άμβλυνση της αλλεπάλληλης φορολογίας — Διαφορετική μεταχείριση των ημεδαπών και των μη ημεδαπών δικαιούχων εταιριών)

24.11.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 366/19
            
         Διάταξη του Δικαστηρίου (πέμπτο τμήμα) της 12ης Ιουλίου 2012 [αίτηση του Rechtbank van eerste aanleg te Brussel (Βέλγιο) για την έκδοση προδικαστικής αποφάσεως] — Tate & Lyle Investments Ltd κατά Belgische Staat
   (Υπόθεση C-384/11) (1)
   
   (Άρθρο 104, παράγραφος 3, εδάφιο 1, του κανονισμού διαδικασίας - Άρθρο 63 ΣΛΕΕ - Φορολογική νομοθεσία - Διανομή μερισμάτων - Παρακράτηση στην πηγή - Αποφυγή ή άμβλυνση της αλλεπάλληλης φορολογίας - Διαφορετική μεταχείριση των ημεδαπών και των μη ημεδαπών δικαιούχων εταιριών)
   2012/C 366/32
   Γλώσσα διαδικασίας: η ολλανδική
   
      Αιτούν δικαστήριο
   
   Rechtbank van eerste aanleg te Brussel
   
      Διάδικοι στην υπόθεση της κύριας δίκης
   
   
      Ενάγουσα: Tate & Lyle Investments Ltd
   
      Εναγόμενο: Belgische Staat
   
      Παρισταμένης της: Syral Belgium NV
   
      Αντικείμενο
   
   Αίτηση εκδόσεως προδικαστικής αποφάσεως — Rechtbank van eerste aanleg te Brussel — Ερμηνεία του άρθρου 63 ΣΛΕΕ — Περιορισμοί της ελεύθερης κυκλοφορίας των κεφαλαίων — Φορολογική νομοθεσία — Φόρος εταιριών — Φορολόγηση των μερισμάτων — Εθνική ρύθμιση προβλέπουσα παρακράτηση στην πηγή, με συντελεστή 10 %, επί των μερισμάτων που διανέμονται από εταιρίες κατοίκους ημεδαπής καθώς και επί των εξομοιούμενων εισοδημάτων — Δυνατότητα μόνο των εταιριών κατοίκων ημεδαπής να καταλογίσουν το ποσό αυτό στον φόρο εταιριών
   
      Διατακτικό
   
   Το άρθρο 63 ΣΛΕΕ έχει την έννοια ότι αντιτίθεται σε νομοθεσία κράτους μέλους, όπως αυτή της κύριας δίκης, η οποία επιβάλλει σε παρακράτηση στην πηγή τα μερίσματα που διανέμει ημεδαπή εταιρία σε δικαιούχους ημεδαπές και μη ημεδαπές εταιρίες, οι οποίες κατέχουν στο κεφάλαιο της εν λόγω διανέμουσας εταιρίας συμμετοχή κατώτερη του 10 %, αλλά με αξία κτήσεως τουλάχιστον 1,2 εκατομμύρια ευρώ, προβλέποντας μόνον για τις ημεδαπές δικαιούχους εταιρίες μηχανισμό βάσει του οποίου είναι δυνατή η άμβλυνση της αλλεπάλληλης φορολογίας. Όταν ένα κράτος μέλος επικαλείται συναφθείσα με άλλο κράτος μέλος σύμβαση με σκοπό την αποφυγή της διπλής φορολογίας, στο εθνικό δικαστήριο απόκειται να κρίνει αν πρέπει να ληφθεί υπόψη, στη διαφορά της οποίας έχει επιληφθεί, η εν λόγω σύμβαση και, ενδεχομένως, να εξετάσει αν η σύμβαση αυτή εξουδετερώνει τα αποτελέσματα του περιορισμού της ελεύθερης κυκλοφορίας των κεφαλαίων.
   
      (1)  ΕΕ C 282 σ. 24.9.2011